ມຽນມາ ຈະບໍ່ປ່ຽນແປງ ລັດຖະທຳມະນູນ ກ່ອນເລືອກຕັ້ງ ຄັ້ງຈະມາ
ມຽນມາ ກ່າວ​ວ່າ ​ລັດຖະທຳມະນູນ ທີ່ຮ່າງຂຶ້ນ ໂດຍພວກທະຫານ ຊຶ່ງ​ຫ້າມ​ບໍ່​ໃຫ້ ຜູ້ນຳ​ຝ່າຍ​ຄ້ານ ສະມັກ​ເປັນ ປະທານາທິບໍດີໄດ້ນັ້ນ ບໍ່​ສາມາດ​ປ່ຽນ​ແປງ​ໄດ້.
ປະທານສະພາມຽນມາກ່າວວ່າ ລັດຖະທຳມະນູນທີ່ຮ່າງຂຶ້ນ ມາໂດຍພວກທະຫານ ຊຶ່ງຫ້າມບໍ່ໃຫ້ຜູ້ນຳຝ່າຍຄ້ານ ທ່ານ ນາງ Aung San Su Kyi ສະມັກເປັນປະທານາທິບໍດີໄດ້ ນັ້ນ ບໍ່ສາມາດປ່ຽນແປງໄດ້ ກ່ອນການເລືອກຕັ້ງໃນເດືອນ ພະຈິກ ປີໜ້ານີ້ ໃນການຖະແຫຼງຕໍ່ບັນດານັກຂ່າວ ທີ່ນະຄອນຫລວງ Nay- pyidaw ໃນວັນອັງຄານວານນີ້ ທ່ານ Shwe Mann ກ່າວວ່າ ບັນດາຜູ້ປ່ອນບັດ ສາມາດເຂົ້າຮ່ວມການລົງປະຊາມະຕິແຫ່ງ ຊາດ ກ່ຽວກັບການປ່ຽນແປງ ລັດຖະທຳມະນູນ ໃນເດືອນພຶດ ສະພາ ທ່ານກ່າວວ່າ ມັນຈະເປັນໄປບໍ່ໄດ້ສຳລັບການປ່ຽນ ແປງໃດໆກໍຕາມ ທີ່ຈະມີຜົນບັງຄັບໃຊ້ໃນທັນທີໂລດ ທ່ານ Shwe Maan ກ່າວວ່າ “ຮ່າງກົດໝາຍຈຳນວນນຶ່ງ ແມ່ນຈຳເປັນຕ້ອງ ໄດ້ມີການລົງປະຊາມະຕິ ພວກເຮົາຕ້ອງການໃຫ້ປະຊາຊົນປ່ອນບັດລົງຄະແນນສຽງເອົາ ນີ້ຈະມີຂື້ນໃນເດືອນພຶດສະພາ ປີ 2015 ຜົນຂອງການລົງປະຊາມະ ຕິດັ່ງກ່າວ ຈະຕ້ອງໄດ້ຮັບການ ໃຫ້ສັດຕະຍາບັນຈາກສະພາສູງ ແລະສະພາຕໍ່າ ທີ່ຈະເຂົ້າປະຊຸມຫລັງຈາກການເລືອກຕັ້ງ ໃນປີ 2015 ” ທ່ານ ບໍ່ໄດ້ບັນລະຍາຍວ່າ ເປັນຫຍັງການປ່ຽນແປງຕ້ອງລໍຖ້າຈົນເຖິງການເຂົ້າ ປະຕິບັດງານຂອງສະພາຊຸດໜ້າ ທ່ານ Aung Kyi Nyunt ແມ່ນສະມາຊິກສະພາຄົນນຶ່ງຂອງຈາກພັກສັນນິບາດ ແຫ່ງຊາດ ເພື່ອປະຊາທິປະໄຕຂອງທ່ານນາງ Aung Sa Su Kyi ກ່າວຕໍ່ ວີໂອເອ ວ່າ ການປ່ຽນແປງ ທີ່ມີການຊັກຊ້ານີ້ ເປັນຄວາມຜິດພາດ ທ່ານນາງ Aung San Su Kyi ໄດ້ຖືກຫ້າມບໍ່ໃຫ້ເປັນປະທານາທິບໍດີ ໂດຍ ວັກນຶ່ງຂອງ ລັດຖະທຳມະນູນ ທີ່ຫ້າມບໍ່ໃຫ້ບຸກຄົນໃດກໍຕາມ ທີ່ສາມີຫລືລູກ ຖື ສັນຊາວເປັນຄົນຕ່າງປະເທດ